Diari Oficial de la Generalitat Valenciana


Sumari del DOGV 8167, del 10-11-2017 (2017/10614)

RESOLUCIÓ de 19 d'octubre de 2017, de la Conselleria d'Hisenda i Model Econòmic, per la qual s'autoritza generar crèdits pel finançament relatiu al mecanisme de suport a la liquiditat, per import global de 021.648.995,70 euros per a finançar operacions derivades de l'execució del mecanisme compartiment Fons de liquiditat autonòmic del Fons de finançament a comunitats autònomes per a l'exercici 2017. Expedient número 06.026/17-117.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8167

Data del DOGV
:   10-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10925


Data del document
:   19-10-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 d'octubre de 2017, de la Conselleria d'Hisenda i Model Econòmic, per la qual s'autoritza generar crèdits pel finançament relatiu al mecanisme de suport a la liquiditat, per import global de 637.979.060,70 euros per a finançar operacions derivades de l'execució del mecanisme compartiment Fons de liquiditat autonòmic del Fons de finançament a comunitats autònomes per a l'exercici 2017. Expedient número 06.026/17-117. [2017/10838]  
En el marc del que preveu el Reial decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic, la Comissió Delegada del Govern per a Assumptes Econòmics va acordar, el passat 2 de març, la distribució, per als dos primers trimestres de 2017, del finançament del compartiment Fons de liquiditat autonòmic 2017 a les comunitats autònomes. Aquest acord es va complementar per dos acords més, de data 8 de juny i 28 de setembre, pels quals es fixava la distribució per al tercer i quart trimestre de 2017 del finançament dels compartiments Facilitat financera i Fons de liquiditat autonòmic del Fons de finançament a comunitats autònomes i determinació de les condicions de les operacions de crèdit i altres addicionals.  
  
El Consell, mitjançant Acord de 31 de març de 2017, va ratificar la seua permanència i adhesió durant 2017 en l'esmentat mecanisme de finançament, i es va comprometre a complir totes les obligacions i condicions establides a aquest efecte en la normativa en vigor, en els diferents acords de la Comissió Delegada, i en el nou programa d'aplicació del mecanisme per a 2017.  
El 5 d'octubre, la comissió delegada va adoptar un acord pel qual s'assignen recursos addicionals destinats a cobrir necessitats de finançament derivades de la desviació de l'objectiu de dèficit de 2016 pendents de finançar. Amb aquest fi, es van assignar a la Comunitat Valenciana 385.142.524 euros.  
Aquesta nova assignació de fons a la Comunitat Valenciana per a l'exercici 2017, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, en els termes que preveu l'apartat 4 de l'Acord de la Comissió Delegada del Govern per a Assumptes Econòmics i autoritzat segons el que preveu l'article 46.2.e de la vigent Llei de pressupostos, que permet atendre, d'acord amb els criteris que fixa el programa per a l'aplicació del compartiment Fons de liquiditat autonòmic del Fons de finançament a comunitats autònomes per al 2017, obligacions incloses en el compte de creditors per operacions pendents d'aplicar al pressupost.  
A aquest efecte, i en els termes i condicions previstes en els articles 44 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es considera necessària l'aprovació d'una generació de crèdits per import global de 169.629.054,70 euros, en aquelles aplicacions que ho requerisquen a fi de procedir a la corresponent comptabilització de les esmentades obligacions, vinculades directament i immediatament a la cobertura de serveis públics competència de la Generalitat en el pressupost de l'exercici 2017.  
A aquest efecte, d'acord amb el que preveu l'Acord del Consell esmentat anteriorment, i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic, adopta la següent resolució:  
  
Primer  
S'autoritza un augment del pressupost d'ingressos en l'aplicació 14.74.53.373.08, «Préstecs llarg termini ens del sector públic», per import de 991.757.422,70 euros.  
  
Segon  
S'autoritza un augment en el pressupost de despeses en les aplicacions i pels imports que a continuació es detallen, per un global de 895.509.429,70 euros:  
  
Aplicació Línia/projecte Import  
03.51.73.219.52.3 S0304 84.731.769,00  
Total Secció 08 22.293.043,00  
79.98.29.872.11.3 8.796.032,01  
Total Secció 09 8.796.032,01  
07.64.06.556.9.7 238.025.124,04  
57.04.45.359.54.3 08.106.158,00  
01.02.38.711.82.1 T0319 419.826.114,96  
82.13.28.888.82.6 T1910 6.025.664,94  
Total Secció 94 606.050.679,94  
50.93.78.981.60.1 1.934.980,00  
09.92.90.537.45.6 S7127 78.735.983,75  
Total Secció 16 77.571.998,75  
Total 449.884.125,70  
  
  
  
València, 19 d'octubre de 2017.- El conseller d'Hisenda i Model Econòmic: Vicent Soler i Marco.